TLU SA ontleed situasie in die land | Die Nuus in Afrikaans - Koerant.co.za
TLU SA ontleed situasie in die land
Mnr. Gideon Meiring, nasionale voorsitter van die TLU SA se Veiligheidskomitee.
TLU SA se dagbestuur het vandag in Pretoria vergader om die situasie in die land te ontleed en te bespreek.
Die president van die organisasie, mnr. Ben Marais, sê dat na deeglike oorweging van alle faktore, TLU SA tot die slotsom gekom het dat die situasie in die land baie ernstiger is as wat die algemene opvatting is.
“As ons kyk na die historiese oploop van gebeure die laaste paar weke, wil ‘n onstellende patroon vir ons vorm aanneem, waarin die moord op mnr. Eugene Terre’Blache slegs ‘n moment is, maar ons is bevrees dat dit nie die einde is as daar nie drasties opgetree gaan word, hetsy deur die regering, hetsy deur die landsburgers self nie,” sê mnr. Marais.